MORMÂNTUL CĂPITANULUI 


de Radu Gyr 
De-aici'nainte, vremea se măsoară 
cu trudnicile tale oseminte, 
si veacul care curge peste tară 
începe din cenusa ta fierbinte. 


Mergi printre noi cu sfânta-ti moarte vie, 
ne tămâiezi cu marea ta tăcere... 
Mormântul tău e numai înviere, 

prin tine luminăm de vesnicie. 


Prin tine bem, setosi, din Mântuire, 
prin tine doar, ne-am curâtit de zgură... 
Izvor ne esti si cină si zidire 

si patrafir si cuminecâturâ... 


Esti azima pe care'n plâns o cere 
inima noastră pururea flămândă. 

Esti drumul nostru câtre zâri de miere, 
esti perna pentru tâmpla fumegândă... 


Esti ruga Tării pentru biruintă, 
mistria noastră'n aur ferecată, 

dalta de foc înfiptă în credintă... 
Mormântul tâu e viata noastră toată. 


Venim lângă tărâna ta iubită, 

si umbra ta, prin smirnă si balade, 
ne-atinge cu plutirea ei sfintită 

si se preschimbă'n torte si în spade. 


Cu duhul tău -mireasmă de grădină- 
ne miruim, sub zâmbet de icoane. 
Culegem din mormântul tău lumină 
si ne spălăm obrajii de prigoane. 


Luăm un pumn de lut din groapa sfântă 
si-l punem pe vechi râni de închisoare; 
si rânile din noi tresar si cântă, 

se fac medalii si zâmbesc în soare... 


Dar de-or veni, cândva, cu pasi usarnici, 
la groapa ta, miseii si viclenii, 

si se vor bate'n piept cu pumni fătarnici, 
slâvind lumina sfintelor vedenii, 


Mormântul tâu, gemând, să se ridice 
si duhul tâu, tâsnind din vesnicie, 
într'un năpraznic fulger să despice 
pângăritoarea lor nimicnicie! 


(Inchisoarea Aiud) 


TĂCEM DIN GURĂ 


de Radu Gyr 


Din tot, ne-a mai ramas aieve, 
acest zid grav, aceste dreve. 
Crunt ferecati in piatra dura 

cu pumnii stransi, tacem din gura. 


Tacem, parc'am tacea de veacuri 
ca niste funduri vechi de lacuri. 
Si ferecat in bezna sura, 

de mii de ani, tacem din gura. 


Ei: ziduri, lanturi, temnicerii, 
noi, numai cremenea tacerii. 
Ei, biciuri cu batai si ura, 
noi, urias inghet pe gura. 


Deasupra vremii si genunii, 
tacem ca spinii si taciunii. 
Tacem ca lama de custura, 
tacem mereu, tacem din gura. 


Ne linge frigul pe ciolane, 

ei, foame, cuie si ciocane 

si Orice zi e-o muscatura. 

Scrasnind din dinti, tacem din gura. 


Tacem ca lacatul pe use, 

tacem ca focul sub cenuse, 
tacem... dar noaptea sub celule, 
vuiesc torente nesatule. 


Un zgomot bubuie departe, 

se darmă parca ziduri sparte 
si parca lanturi cad in zgura. 
Noi asteptam, tacem din gura. 


(Inchisoare Aiud) 


INDEMN LA LUPTĂ 


de Radu Gyr 


Nu dor nici luptele pierdute, 
nici ranile din piept nu dor, 
cum dor acele brate slute 
care sa lupte nu mai vor. 


Cat inima in piept iti canta 

ce'nseamna'n lupta-un brat rapus ? 
Ce-ti pasa'n colb de-o spada franta 
cand te ridici cu'n steag, mai sus ? 


Infrant nu esti atunci cand sangeri, 
nici ochii cand in lacrimi ti-s. 
Adevaratele infrangeri, 

sunt renuntarile la vis. 


(Inchisoarea Aiud) 


FOAMEA 


de Radu Gyr 


Parca de veacuri, parca de cinci ani 
n'am mai pranzit, n'am mai sezut la cina. 
Parca de veacuri, parca de cinci ani, 

am suge fier, am roade bolovani, 

am hăpăi moloz si rogojina. 


In foamea noastra vajaie paduri, 

se casca mâri, se surpa munti din coame. 
In foamea noastra vajaie paduri, 

si parca din strabuni sau din scripturi, 
dela'nceputul lumii ne e foame. 


Ziua pandim cu narile in vant 

naluca unui abur de mancare. 

Ziua pandim cu narile in vant, 

poate din cer, din iad, sau din mormant, 
or sa ne-arunce resturi ca la fiare. 


In bezna noptii ne visam strigoi, 

ca ne-ospatam din cate-un hoit fierbine. 
In beza noptii ne visam strigoi, 

dar numai moartea rupe halci din noi, 
ea singură infuleca morminte. 


(Inchisoarea Aiud) 


METANIE 


de Radu Gyr 


Doamne, fa din umilinta 
pod de aur, pod inalt. 

Si din lacrima, velinta, 

ca pe-un pat adanc si cald. 


Din lovirile nedrepte, 
faguri faca-se si vin. 


Din infrangeri, scari si trepte; 
din caderi, urcus alpin. 


Din otrava pusa'n cana, 
fa miresme ce nu pier. 
Si din fiecare rana, 

o cadelnita spre cer. 


Si din orisice dezastru 

sau crepuscul stins in piept, 
Doamne, fa lastun albastru 
si da zambet intelept. 


(Inchisoarea Aiud) 


INIELEPIUL 


de Radu Gyr 


Nu scuip pe'nfrangerile mele! 
Ce-am adorat nu stiu sa ard 
si nu ridic in vant obiele 

in locul ruptului stindard. 


De funia spanzuratorii 
dezastrele nu mi le-agat 

si nici mandria din victorii 
n'o pun sperietoare'n bat. 


Cu-aceleasi zambete'ntelepte 
imi port si lanturi si cununi 
urcand spre soare clare trepte 
sau coborand printre furtuni. 


Si merg, pe-acelas tarm ce suie, 
la brat cu prieteni sau vrajmasi, 
de-o fi sa-mi bata trupu'n cuie 
sau sa-mi presare crini sub pasi. 


(Inchisoarea Aiud) 


MORIII 


de Radu Gyr 


Pe sub fereastra trec sicrie 
cu trupuri reci de camarazi; 
trecura ieri, trecura azi, 
numarul lor cine-l mai stie? 


Carutul tras de un ocnas 

pe drumul plopilor il duce; 

nu sunt nici prapuri si nici cruce 
SI nici-o vama prin oras. 


Nici o logodnica nu plange 
in urma mortului uitat, 

ci din vazduhu'mvolburat 

o pana galbena se frange. 


Noi stam la geam, privim in zare 
cum falfaie aripa mortii 

si ne'ntrebam: pe maine, care 

o sa atinga zarul sortii? 


(Inchisoarea Aiud) 


OFRANDAĂ 


de Radu Gyr 


Din ranile si'nfrangerile noastre 
intindem punte noilor destine 

o punte de margean peste dezastre, 
s'o urce pasii lumii care vine. 


Cu orisicare rana care doare, 

din orice razvratire mai adanca, 

am pus o za pe piepturi viitoare 

si-o spada grea in maini ce nu sunt inca. 


Iar dacă-am plans, din lacrima maiastra 
va creste-o mangaiere de matase 

pe care maine unii au s'o lase 

la alte frunti ce cresc din fruntea noastra. 


Iar daca'n noaptea smarcului si-a roatei 
inchidem lanturi, inima si rana, 

din daruirea noastra subterana 

va creste paine pentru foamea gloatei. 


(Inchisoarea Aiud) 


INSCRIPTIE PE O FEREASTRĂ 


de Radu Gyr 


Flamand de lume, nesatul de cer, 
fereastra grea, stau ceasuri langa tine, 
cu brate'ntinse catre tot ce vine, 

cu ochii'n lacrimi, catre cate pier. 


In zori, cand te deschizi spre infinit, 
fereastra, parca aripi ti-ai deschide 

si parcâ-ai vrea sa zbori spre tari toride, 
ducandu-ma, pe aripi rastignit. 


Iar in amurg, cand joaca departari 
in geamul tau insangerat de soare, 
ca aripi mari ce n'au putut zboare, 
te'nchizi ranita, peste renuntari. 


(Inchisoarea Aiud) 


BLESTEMUL ALUDULUI 


de Radu Gyr 


Aiudule, Aiudule, 
temnita crunta, 


fa-te zaludule 
piatra marunta. 


Focul mance-te 

ca nu te saturi. 
Mereu vrei scancete 
si bei oftaturi. 


Vantul destrama-te 

ca nu-ti ajunge 

- si'n marea-ti foamete - 
mereu vrei sange. 


Apele faca-te 
ape ca ele, 
lacrimi din lacate 
plans de zabrele. 


Grindina 'ndoaie-te 
spele-te ploaie, 
lanturi si geamâte 
sa ti le'nmoaie. 


Aiudule, Aiudule 
fiara nauca, 
face-te-ai crudule 
scrum si naluca. 


(Inchisoarea Aiud) 


CREZ UL 


de Radu Gyr 


Puneti-mi lanturi si catuse 
sa sune scrasnetul hain 

si mii de lacate la use, 

eu tot ceiace-am fost raman. 


Surpati asupra-mi munti si ape 
puteti chiar sa ma spanzurati. 


Cu grele, negre tarnacoape, 
credinta nu mi-o sfaramati. 


Tarati-ma de vreti sub santuri 

si ingropati-mi trupul stins. 

Eu sorb ca Fat-Frumos, din lanturi 
puteri adanci de neinvins. 


Puteti sa napustiti tot iadul 
ca sa ma franga pana'n miez. 
Eu stau in viscole ca bradul 
si tare, tare ca un crez. 


(Inchisoarea Aiud) 


VOI N'ATI FOST CU NOI IN CELULE 


de Radu Gyr 


Voi n'ati fost cu noi in celule 

sa stiti ce e viata de bezne, 

sub ghiare de fiara, cu guri nesatule, 

voi nu stiti ce-i omul cand prinde sa urle, 
strivit de catuse la glezne. 


Voi n'ati plans in palme, fierbinte, 
strapunsi de cutitul tradarii. 

Sub cer fara stele, in drum spre morminte, 
voi n'ati dus povara durerilor sfinte 

spre slava si binele tarii. 


In cantec cu noi laolalta 

trecand printre umbre peretii, 

voi n'ati cunoscut frumusetea inalta 
cum dorul irumpe, cum inima salta 
gonind dupa harfele vietii. 


Ce-i munca de brate plapande, 
ce-i jugul, ce-i ranjet de monstru, 
cum scartie osul cand frigul patrunde, 


ce-i foamea, ce-i setea, voi n'aveti de unde 
sa spuneti aproapelui vostru. 


Voi nu stiti in crunta 'nchisoare 

cum minte speranta si visul, 

cand usile grele se'nchid in zavoare, 
si'n teama de groaznica lui inclestare 
pe sine se vinde invinsul. 


Ati stat la ospete'ncarcate 

gonind dupa fast si orgoliu, 

nici mila de noi si nici dor, nici dreptate, 
nici candela-aprinsa si nici libertate, 
doar ghimpii imensului doliu. 


Asa sunteti toti cei ce credeti 

ca pumnul e singura faima. 

Fatarnici la cuget, pe-alaturi ne treceti, 
cand noi cu obraji ca pamantul si vineti, 
gustam din osanda si spaima. 


Cand portile sparge-se-or toate 

si mortii vor prinde sa urle, 

cand lanturi si ziduri cadea-vor sfaramate, 
voi nu stiti ce'nseamna'nvierea din moarte, 
caci n'ati fost cu noi in celule. 


(Inchisoarea Aiud) 


VECINUL CARE-A MURIT 


de Radu Gyr 


In celula de alaturi a murit alaltaieri unul. 
Era un vietas ofticos. 

Tusea-i sunase mai neagra de cum e ceaunul, 
si-o noapte-a varsat sange pe jos. 


Sta zugravit cu vapsele sarace - sfant pe sindrila - 
cand lacatu'n zori a svacnit. 

Amar, inlemnise obrazul in crancena sila. 
Gardianul asa l-a gasit. 


Au venit alti doi paznici, tragind mohorati din tigara, 
si'ntr'o patura rupta l-au pus. 

Mana-i curgea ca o zdreanta din uniforma-i murdara, 
si ei l-au luat si l-au dus. 


Galbeni, de dupa zabrele pandeau, tacuti, osanditii 
cum lesul afara e scos. 

Pe gardieni si pe mort ploua vanat, dupa traditii, 
vanat, taraganat si cleios... 


In celula de alaturi a murit alaltaieri unul. 

L-au luat si l-au dus de la noi... 

Dar, noaptea, cand plosnita suge si luna e ca tutunul, 
ocnasul mort a venit inapoi. 


Mi-a venit la vizeta cu pasii de frunze: - Hai, frate. 
Am sarit de pe scandura mea. 

Obrazul si ochii-i luceau de fericiri dilatate, 

si putreda-i gura zambea. 


-Hai, frate, mi-a spus, si-un freamat parca-l batea intr'o dunga. 
M'asteapta afar' un landou. 

Deasupra temnitei m'am plimbat cat e noaptea de lunga, 

si plec cu landoul din nou. 


Nu, nu m'au ros niciodata oftica, foamea, paduchii, 
in stele am grajd de aur curat. 

Landoul meu are ocale de-azur pe roate, pe muchii, 
noaptea'n celula mi l-am lucrat. 


Vecine, vazduhul ne cheama vibrind din vechi violoncele. 
Vezi Calea Laptelui, sus, peste noi? 

E drumul ocnasilor: uite, i-am intalnit printre stele 

din lanturi sunind, in convoi. 


Vino cu mine. Din rogojina fa-ti verde trasura. 

Sunt paturi albe sus, si sunt paini. 

Ne-asteapta'm luceafar lisus, cu lapte cald si prescura 
si-un pahar plin cu lacrimi, in maini. 


(Inchisoarea Aiud) 


DA-MI CHIPUL TĂU 


de Radu Gyr 


Da-mi chipul tau, granit senin, 
da-mi duhul tau, senina iarba, 
in ne'mpacatul meu destin 

nici un tumult sa nu mai fiarba! 


Sa nu mai spumege in piept, 
sub indoieli ori sub blesteme, 
nici cate'n pofta mea le-astept, 
nici cate spaima mea le teme. 


Vreau taina nestiintei reci 
si-a nepasarii voastre, unde, 
cu negrul zbor de lilieci, 
nici o'ndoiala nu patrunde. 


Granit, da-mi neclintirea din 
dumnezeiasca-ti impietrire, 
pentru-o lumina fara chin 
si-o moarte fara rastignire! 


Vreau, iarba, 'ntelepciunea ta 
de-a nu-ti aduce'n veci aminte, 
vreau harul tau de-a infrunta 
făr' a privi nimic 'nainte. 

Sa cresc in timp si infinit 

din duhul tau, senina iarba, 
din duhul tau, senin granit, 

in fericirea voastra oarba. 


(Inchisoarea Aiud) 


IMN MORTILOR 


de Radu Gyr 


Morminte dragi, lumina vie, 
sporite'ntr'una an de an, 

noi v'auzim curgand sub glie, 
ca un suvoi subpamantean! 


Ati luminat cu jertfe sfinte 
pamantul, pana'm temelii, 
caci arde tara de morminte, 
cum arde cerul de faclu. 


Ascunse'n lut, ca o comoara, 
morminte vechi, morminte noi, 
de vi se pierde urma'n tara, 

va regasim mereu in noi! 


De vi s'au smuls si flori si cruce 
si daca locul, nu vi-l stim, 

tot gandul nostru'm el v'aduce, 
ingenuncheri de heruvim. 


Morti sfinti in temniti si prigoane. 
Morti sfinti in lupte si furtuni, 
noi am facut din voi icoane, 

si va purtam pe frunti cununi. 


Nu plangem lacrima de sange, 

ci ne mandrim cu-atati eroi. 

Nu! Neamul nostru nu va plange, 
ci se cumineca prin voi. 


(Inchisoarea Aiud) 


A MAI MURIT INCĂ UNUL 


de Radu Gyr 


A mai murit inca unul - 
cu foamea pe fata, 

cu ochii de ceata, 

cu maini ca tutunul. 


A mai murit inca unul 
din nemernica gloata 
care pe rand se gata, 
Unul cate unul. 


Trei, sase, opt, zece ... 
A mai murit un misel. 
Ce bine de el 

ca-i liber sa plece! 


Azi n'o sa-l mai friga 
in vise de fiere 

nici trup de muiere 
si nici mamaliga. 


Ah, Domnul, prea-bunul, 
il mangaie foarte. 
Tovarasi de moarte, 
poftim inca unul! 


Lasati-l sa plece! 
Nu spuneti o vorba! 
Ne lasa o ciorba 
si-o paine rece. 


(Inchisoarea Aiud) 


CIMITIRUL DETINUTILOR 


de Radu Gyr 


Alaturi de temnita, pe-o rana, pe-o coasta, 
cimitirul nostru tace, adasta, 

asteapta sicrie sarace 

cu numar de smoala scris pe capace... 


Cimitir fara iarba, doar huma 

ocolit ca o molima neagra de ciuma, 
cimitir fara poveste 

unde nu'mgenuncheaza neveste, 


unde mame nu plang, 
unde nu s'aud lacrimi de tane. 


Crucile strambe si schioape 
vrura sa fuga, sa scape, 

dar numai o clipa rebele 

- parca somate de sentinele - 
au stat... s'au supus, 

au ridicat mainile in sus... 


Uite, gardianul le pune in fiare 

pentru incercare de evadare! 

Cat este ziua de lunga, 

vantul le numara'm dunga: 

Cinci, zece, treizeci, toate la fel. 

Toti detinutii prezenti la apel, 

toti aliniati pe tapsan 

ca la inspectia domnului Prim-Gardian. 


Cat este seara si umbra, 
cimitirul tainelor umbla. 

Cat este noaptea de'nalta, 
cimitirul tainelor tresalta. 
Cand luna iese pe coame, 
crucilor parca le e foame, 

si in gropi de namol, osanditii, 
flamanzi, lihnitii, truditii, 

cu bratele'ntinse spre luna 

cer paine calda si buna... 


Cand stelele cad fumegande, 
crucile's haite flamande 

si gropile soptesc intre ele in soapte: 
-Hei, maine sau poimaine noapte, 
poate-or sosi sa scrasneasca'n noroi 
si cinci sute treizeci si doi*) 

sau opt sute sapte*)... 


(Inchisoarea Aiud) 


*) 532 (numărul de încarcerare al lui Radu Gyr); 
*) 807 (numărul de încarcerare al Printului Alexandru Ghica). 


POVESTE 


de RADU GYR 


Am avut un copil si-o nevastă 
Acum o sută, o mie de ani. 

Auziti păianjeni? Auziti sobolani? 
Am avut un copil si-o nevastă. 


Când a fost fericirea aceea 

cu chipuri pământesti diafane? 
Innecuri, sfârsituri de lumi, uragane, 
mi-au smuls din viată odrasla, femeia. 


Au trecut o sută cinci sute de ani, 
s'au rupt muntii si-au crescut bozii. 
Rareori ca dinamita fac explozii, 
amintirile ascunse prin bolovani. 


Si în tăcerea lor scurt detunată 

un chip îmi zâmbeste si coase. 

Din pat, două mâini mici, somnoroase, 
întinse, parcă mă fulgeră: "-Tată!" 


Acea nu-mi spune nimeni pe nume, 
Trec sutele de ani la'ntâmplare. 
Aicea sunt: mă ăla, un oarecare, 
apoi cad iarâsi în bezne postume. 


Dar ce-i? S'a rupt cerul? E mort Dumnezeu? 
Si suntem numai trei din toate ? 

Viata-i de scrum si am rămas în cetate 

doar noi: vesnicia, celula si eu!... 


De-as zâri măcar o frântură de stea! 
Ce fiară-1 vesnicia, ce fiară! 

I-as cere să-mi dea un capăt de sfoară 
si de milenii să mă spânzur cu ea. 


LEAGÂN FĂRĂ CÂNTEC 


de RADU GYR 


Nani, puiul mamii, nu mai sunt 
cântece de leagân pe pământ. 
Basmele pe care nu le spun 

au murit sub uruit de tun. 


Au murit sub tancuri, de un veac, 
soarele si luna în cerdac. 

Nu te-alintă soapta nimânui 

si nici lapte'n tâta mamei nu-i. 


Căci pe lumea asta n'au rămas 
decât vânturi cu suspin în gals, 
foamea ta în albia de tanc, 
plânsul mamei cu blestem adânc 


si scrâsnirea lantului zălud 
prins de glezna tatii la Aiud. 
Nani, puiul mamii, nu mai sunt 
cântece de leagân pe pământ. 


BALADĂ 


de RADU GYR 


Rămas bun, de-acum, frâtan de cruce. 
Vei porni spre tara ta de lut. 

Eu prin săbiile zării mă voi duce, 
Vânturi mari să-mi iasă la răscruce, 
să-mi dea apa lor amară de băut. 


Dacă într'o zi o să se vadă 

vultur de argint pe cer lucind, 
scoate-ti straiul tău de nun din ladă, 
pune-ti zările la coapsă ca o spadă 
si să vii la nunta-mi de zapadă, 

în Dumineca-mi albă de argint. 


Pajuri negre însă de-or să sboare, 
să'ntelegi că ochii mi-au furat 

să mi-i ducă'n stele rotitoare, 

si că fruntea mea, râpitâ'n ghiare, 
peste vârfuri de păduri tot mai răsare, 
ca un ciob de lună 'nsângerat. 


ISUS IN CELULĂ 


de Radu Gyr 


Azi noapte lisus mi-a intrat în celulă. 
O, ce trist si ce'nalt părea Crist ! 
Luna venea după EI, în celulă 

si-L facea mai înalt si mai trist. 


Mâinile Lui păreau crini pe morminte, 
ochii adânci ca niste păduri. 

Luna-L bătea cu argint pe vestminte 
argintându-l pe mâini vechi spârturi. 


Uimit am sărit de sub pătura sură : 

- De unde vii, Doamne, din ce veac ? 
lisus a dus lin un deget la gură 

si mi-a făcut semn ca să tac. 


S'a asezat lângă mine pe rogojină : 

- Pune-mi pe râni mâna ta ! 

Pe glezne-avea urme de cuie si rugină 
parcă purtase lanturi cândva. 


Oftând si-a întins truditele oase 
pe rogojina mea cu libârci. 

Luna lumina, dar zâbrelele groase 
lungeau pe zăpada Lui, vărgi. 


Părea celula munte, părea căpâtână 

si misunau păduchi si guzgani. 

Am simtit cum îmi cade capul pe mână 
si-am adormit o mie de ani... 


Când m-am desteptat din afunda genună, 
miroseau paiele a trandafiri. 

Eram în celulă si era lună, 

numai lisus nu era nicâiri... 


Am întins bratele, nimeni, tăcere. 

Am intrebat zidul : nici un răspuns ! 
Doar razele reci, ascutite'n unghere, 
cu sulita lor m'au străpuns... 


- Unde esti, Doamne ? Am urlat la zăbrele . 
Din lună venea fum de câtul... 
M-am pipâit... si pe mâinile mele, 
am găsit urmele cuielor Lui. 


CÂNTEC DE LEAGÂN 


Dormi copilul mamii, nani, nani, 
a plecat si ultimul lăstun. 
Ruginiră plopii si tufanii 

si din temnita ce-i surpà anii, 

nu s'a mai întors tăticul bun. 


Dormi copilul mamii, toamna plânge 
dezgolindu-si umărul rănit. 

Cade frunza, cade si se frânge, 

orice frunză-i lacrimă de sânge 

si tăticul nu a mai venit. 


Nani, nani, mâini de crin plăpânde, 
la fereastră păsări plâng si ploi. 
Lupii beznelor rânjesc la pânde, 
Tara-i toată temnite flămânde 

si tăticu-i dus de lângă noi. 


Nani, nani, tata nu mai vine, 
maica stă cu sufletul răpus. 

Cine să-ti mai spuie basmul, cine 
să-ti sărute pleoapele senine? 
Maica plânge si tăticu-i dus. 


L-au svârlit în temnită dusmanii 
pentru sfânta-i lege din strâbuni. 
Or să-i ningă peste tâmple anii, 
să cresti mare, puiul mamii, nani, 
Neamul si părintii să-ti răzbuni. 


Radu Gyr (închisoarea Aiud) 


RIDICĂ-TE GHEORGHE, RIDICAĂ- 
TE IOANE! 


Nu pentru-o lopată de rumenă pâine, 
nu pentru pâtule, nu pentru pogoane, 
ci pentru văzduhul tău liber de mâine, 
ridică-te Gheorghe, ridicâ-te Ioane! 


Pentru sângele neamului tâu curs prin santuri, 
pentru cântecul tău tintuit în piroane, 

pentru lacrima soarelui tău, pus în lanturi, 
ridică-te Gheorghe, ridicâ-te Ioane! 


Nu pentru mânia scrâsnită'n măsele, 
ci ca s'aduni chiuind pe tăpsane 

o claie de cer si-o căciula de stele, 
ridică-te Gheorghe, ridicâ-te Ioane! 


Asa, ca să bei libertatea din ciuturi 
si'n ca să te-afunzi ca un cer în bulboane 
si zarzării ei peste tine să-i scuturi, 
ridică-te Gheorghe, ridică-te Ioane! 


Asa, ca sã-ti pui tot sărutul fierbinte, 
pe praguri, pe prispe, pe usi, pe icoane, 
pe toate ce slobote-ti ies înainte, 
ridică-te Gheorghe, ridicâ-te Ioane! 


Ridică-te Gheorghe pe lanturi si funii! 
Ridică-te Ioane pe sfinte ciolane! 

Si sus, ca lumina din urma furtunii, 
ridică-te Gheorghe, ridicâ-te loane!... 


Radu Gyr (închisoarea Aiud) 


O, BRAD FRUMOS... 


O, brad frumos, ce sfânt păreai 
în altă sărbătoare. 

Mă văd copil cu păr bâlai 

si ochii de cicoare. 

Revâăd un scump si drag cămin 
si chipul mamei sfinte, 
imagini de Crăciun senin 
mi-apar si azi în minte. 


Un brad cu daruri si lumini 

în amintiri s'arată. 

In vis zâmbeste ca un crin 
copilul de-altădată. 

Intregul cer era deschis 
deasupra fruntii mele. 

Azi strâng doar pulbere de vis 
si numai scrum din stele. 


Copil bălai, Crăciun si brad 
s'au stins în alte zile. 

Azi numai lacrimile cad, 
pe'ngâlbenite file... 

Azi nu mai vine Mos Crăciun 
cu barba-i jucause, 

ci doar tristetile mi-adun 
să-mi plângă lângă use... 


In bezna temnitei mă frâng 
sub grele lespezi mute, 
si'mpovărat de doruri plâng 
pe amintiri pierdute. 
Omâtul spulberat de vânt 

se cerne prin zâbrele 

si-mi pare temnita mormânt 
al tineretii mele... 


Radu Gyr (închisoarea Aiud) 

